ORBO

Ole Reinert Berg-Olsen (født 4. mai 1982 i Bergen), kjent under artistnavnet ORBO, er en norsk vokalist, gitarist, låtskriver og produsent.

Han var frontfigur i det norske bandet ORBO & The Longshots som han selv startet i 2000. Han har vunnet tre Spellemannpriser, som artist i 2008/09 for albumet High Roller med ORBO & The Longshots, som låtskriver i 2009/10 for albumet Soul Deep av Noora Noor og som produsent og låtskriver for albumet «Inertia» av Gina Aspenes.

Han vokste opp på Hop i Fana utenfor Bergen, men bosatte seg senere i Os kommune i Hordaland. Han har medvirket på en rekke utgivelser og gav i 2013 ut sin første norskspråklige soloplate, Steingard med gjesteopptredener av blant annet Steinar Albrigtsen, Monika Nordli og Herborg Kråkevik med flere. Albumet Safe & Sound kom ut i 2014 der han blant annet ble omtalt som en av landets beste låtskrivere.

I 2013 samarbeidet han med den amerikanske musikeren Jace Everett og de to gav ut singelen «Evil Friend». I 2015 gav han ut singelen «Sands of Time» som ble skrevet etter et møte han hadde med Sir David Attenborough om klimaendringer. I 2017 gav han ut «Here She Comes» og i 2018 «Road to Riches».

miniatyr|Ole Reinert Berg-Olsen - ORBO live på festival i 2010

Albumet Prairie Sun ble omtalt som «et mesterverk» og fikk blant annet terningkast 6 i Bergens Tidende. Den texanske rhythm & blues-artisten Delbert McClinton deltok på en duett.

Ole Reinert Berg-Olsen selv har forklart at han er influert av låtskrivere som John Lennon, Tom Petty, Bob Dylan, Kevin Welch, Justin Currie, Warren Zevon m.fl.

I perioden 2010–2012 turnerte Orbo i USA og hadde en rekke konserter i New York, Philadelphia, Washington, Los Angeles, Seattle, Memphis, Nashville m.m. og kom blant annet inn på AMA-Charts der albumet «Prairie Sun» nådde «Top 20»-plassering. Singelen «Highway Tears» fikk også god rotasjon på CMT (Country Music Television).

Han debuterte med albumet «Seven» som kom ut i 2004. Albumet ble produsert av Claudia Scott.

Etter dette dannet han bandet ORBO & The Longshots og albumet «Genuine Handmade Rock'n'Roll» ble spilt inn i hhv Sun Studio i Memphis og Compass Sound Studio i Nashville sammen med Erick Jaskowiak. Albumet ble svært godt mottatt i europeisk musikkpresse og fikk god omtale blant annet i Nederland, Sverige, Storbritannia og Belgia.

Albumet High Roller ble spilt inn i Electro Kitty Studio i Seattle i USA. Her deltok blant annet en strykekvartett fra Seattle Philharmonic Orchestra samt blåserrekken «The Kings of Swing». Albumet ble tildelt Spellemannsprisen.

Etter dette ble platen «Masquerade» spilt inn på Hardangervidden i studio på gitarhytten til Kurt Nilsen. Albumet ble utgitt på Sony Music Norway på labelen Capitol Records. Singelen «Rock & Roll City» var mye spilt på radio.

I 2010 hadde ORBO & The Longshots holdt sammen som live band i ti år, og dette ble markert med live-platen «Live 10» som ble spilt inn i Bergen. Her spilte bandet en coverversjon av Traveling Wilburys sin sang «She's My Baby» som senere den amerikanske artisten Tom Petty spilte på sitt radioprogram og omtalte som en av de bedre coverversjonene av en låt han selv hadde skrevet.

EP-en «Prairie Moon» ble fulgt opp av albumet «Prairie Sun» ble utgitt i 2011. Begge deler ble spilt inn i Prairie Sun Recording Studios i California.

I 2013 gav Orbo ut sitt første norskspråklige album Steingard. 

«Man O' War» kom ut i 2014 og handler om Napoleon. Singelen ble fulgt opp av albumet "Safe & Sound" samme år. 

 Diskografi 
 ORBO - «Seven» (2004)
 ORBO & The Longshots - Dead Man Walking (2005)
 ORBO & The Longshots - Genuine Handmade Rock'n'Roll (2006)
 ORBO & The Longshots - High Roller (2008)
 ORBO & The Longshots - Masquerade (2009)
 ORBO & The Longshots - Live 10 (2010)
 ORBO & The Longshots - Prairie Moon (2011)
 ORBO & The Longshots - Prairie Sun (2011)
 ORBO - Steingard (2013)
ORBO & Jace Everett - Evil Friend (singel 2013)
 ORBO - Man O' War (2014)
 ORBO - Safe & Sound (2014)
ORBO - Sands of Time (singel - 2015)
ORBO - Here She Comes (singel - 2017)
ORBO - Road to Riches (singel 2018)

 Referanser 

Kategori:Norske rockemusikere
Kategori:Norske gitarister
Kategori:Norske sangere
Kategori:Alumni fra Fana gymnas